**Pedagógiai folyamatok 1.**

BTTK800OMA

**Szerda 8:00-9:30/ 10:00-11:30**

**Tanegységzárás:** gyakorlati jegy

**A tanegység adatai:** Tavaszi szemeszter; 2 óra/hét szeminárium; 2 kredit

**A képzés neve:** Osztatlan tanárképzés

**A tanegység felvételének feltételei:** Didaktika

**A tanegység oktatója:**

|  |
| --- |
| **Dr. Kovács – Nagy Klára**  *DE BTK Nevelés- és Művelődéstudományi Intézet, Neveléstudományi Tanszék*  *Egyetemi adjunktus*  Elérhetőség 4032 Debrecen, Egyetem tér 1. 202.iroda; kovacs.klara@arts.unideb.hu Fogadóóra: csütörtök 11.00-12.00 |

A kurzus célja, hogy növelje a hallgatók kompetenciáját az iskolában előforduló jellegzetes folyamatok megtervezésében. A kurzus betekintést nyújt az iskolai munka során előforduló tevékenységekbe, elsősorban a tanórai folyamatokba.

***A tanegység tematikája***

|  |  |  |
| --- | --- | --- |
| **Hét** | **Nap** | **Téma** |
| **1.** | 02.14. | Félévnyitó megbeszélés, a kurzus követelményeinek ismertetése, a jó tanár |
| **2.** | 02.21. | A tanári munka tervezése, óraterv, tematikus tervezés, tanár-diák kapcsolatok |
| **3.** | 02.28. | Klasszikus oktatási módszerek: az előadás, 2 mikrotanítás, tanár-tanár kapcsolatok |
| **4.** | 03.07. | Hospitálás előkészítése, megfigyelési szempontok tisztázása, Klasszikus oktatási módszerek: magyarázat, elbeszélés, 2 mikrotanítás |
| **5.** | 03.14. | Hospitálás Arany??? |
| **6.** | 03.21. | A hospitálás megbeszélése, 2 mikrotanítás |
| **7.** | 03.28. | Munkaformák az osztályteremben, Mikrotanítás (3 fő), Klasszikus oktatási módszerek: kiselőadás, házi feladat, tanár-szülő |
| **8.** | 04.05. | Konzultációs hét |
| **9.** | 04.11. | Hospitálás Balásházy??? |
| **10** | 04.18. | A hospitálás megbeszélése, didaktikai felvetések, Mikrotanítás (3 fő) |
| **11.** | 04.25. | Elmarad! |
| **12.** | 05.02. | Mikrotanítás (3 fő), Klasszikus oktatási módszerek: vita, szimuláció, szerepjáték, játék |
| **13.** | 05.09. | Mikrotanítás (3 fő), Klasszikus oktatási módszerek: projektmódszer |
| **14.** | 05.16. | A kurzus zárása, a félév értékelése |

**A tanegység tanítási és tanulási módszerei**

Szemináriumi munkaforma, amely az új ismeretek megismerését, valamint páros, illetve csoportmunkát foglal magába. A tanítási módszer alapvetően a kooperatív interakció. Megbeszélés, vita, egyéni véleménynyilvánítás iskolai szituációk, források, beszámolók stb. elemzése, helyzetgyakorlatok segítségével.

**A tanegység teljesítésének feltételei:**

* A szeminárium során 2 alkalommal *hospitálás*ra fogunk menni. **A hospitálásról hiányozni nem lehet!** Hospitálási naplót kell készíteni a megbeszélt és kiadott feltételek alapján (**leadási határidő: hospitálás utáni vasárnap 23. 59 perc)**
* Egy *szabad esszé* írása (4 oldal terjedelmű, 12-es betű, másfeles sortáv, min. 12.000 leütés). A témát órán egyeztetjük. **A leadási határidő: 2018. 04. 08.**
* **Mikrotanítás (7 perces mini tanóra megtartása a félév során) – Beosztás megbeszélés szerint.**
* Egymás mikrotanításait kötelezően és értékelhető módon véleményezni kell egy online kérdőívben.
* A feladatokat a készülő elektronikus (Moodle) felületre kell majd feltölteni. **A beadandó feladatok leadási határidejét kérem fokozottan figyelembe venni!**

**A szemináriumi órákról 3 alkalommal lehet hiányozni és a tanóra 90%-án részt kell venni!**

*Értékelési szempontok:*

*25 % mikrotanítás*

*25 % szabad esszé* **A leadási határidő: 2018. 04. 08.**

*25 % hospitálási napló* **Leadási határidő: hospitálás utáni vasárnap 23. 59 perc.**

*20% a mikrotanításokról készült értékelések minősítése (***a mikrotanítások után egy hétig kell egy elektronikus kérdőívben rögzíteni a nevével együtt!***)*

*5% órai munka és csoportmunka*

* ***A mikrotanítást*** 7 percben kell megtartani tetszőleges témában. Fontos szempont a felkészültség, az idő tartása, a kiszemelt korcsoportnak megfelelő ismeretátadás, az interakció és az iskolán kívüli ismeretek tanításba történő bekapcsolása.
* ***A szabad esszé*** egy kiválasztott témában írt, átgondolt, saját véleményen és élményeken alapuló esszé, amely megfelel a műfaj sajátosságainak és nem tartalmaz szakirodalmat.
* ***Reflektált hospitálási napló (legalább 2 oldal)*** 
  + A pedagógiai folyamatok alapos leírása, ismertetése
  + Kritikus viszonyulás a megfigyelt jelenségekhez
  + A megfogalmazott vélemény, reflexiók kifejtése és indoklása
  + Pedagógiai összefüggések értelmezése
  + Logikus szerkezet
  + Fő elemzési, értékelési szempontok: oktatás menete, munkaformák, módszerek, eszközök, tanár-diák kapcsolat, stb.

***A mikrotanítások értékelése*** legyen legalább 3-4 mondat hosszúságú, releváns, konstruktív, amellyel támogatni tudják a kollégák pályára való felkészülését. Minden látott óráról el kell készüljön!

FIGYELEM! Minden részjegynek legalább elégségesnek kell lennie! Amennyiben a beadott munkák terjedelme lényegesen elmarad az elvárttól, nem egyetemi dolgozat minőségű, jelzés nélkül több mint egy hetet késik a hallgató a leadással, vagy plagizált részeket tartalmaz az esszé, abban az esetben javítási lehetőség nélkül elégtelenre értékelem a munkát! Ezektől eltérő esetben minden gyakorlati jegy megbeszélés szerint javítható!